
ΑΠΟΦΑΣΕΙΣ 

Αριθμ. ΑΣ19/οικ.53229 /395 

Αναγνώριση των εκπαιδευτικών κέντρων υποψη¬ 
φίων μηχανοδηγών και μηχανοδηγών. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ- 

ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) Του άρθρου 23 του ν. 3911/2011 (ΦΕΚ 12 Α') «Πιστο¬ 
ποίηση μηχανοδηγών και άλλες διατάξεις», με τον οποίο 
εναρμονίστηκε η ελληνική νομοθεσία με την Οδηγία 
2007/59/ΕΚ (ΕΕ1315/51 της 3.12.2007) του Ευρωπαϊκού 
Κοινοβουλίου και του Συμβουλίου της 23ης Οκτωβρίου 
2007 σχετικά με την πιστοποίηση του προσωπικού οδή¬ 
γησης μηχανών έλξης και συρμών στο σιδηροδρομικό 
σύστημα της Κοινότητας. 

β) Του άρθρου 61 παρ. 3α και 3β του ν. 4408/2016 
(ΦΕΚ 135/Α') "Εναρμόνιση της νομοθεσίας με την Οδηγία 
2012/34/ΕΕ του Ευρωπαϊκού Κοινοβουλίου και του Συμ¬ 
βουλίου της 21 ης Νοεμβρίου 2012 για τη δημιουργία ενι¬ 
αίου ευρωπαϊκού σιδηροδρομικού χώρου (ΕΕ 1343/32 
της 14.12.2012) και άλλες διατάξεις". 

γ) Των άρθρων 75,76 και 77 του ν. 4530/2018, (ΦΕΚ 
Α' 59/2018) «Ρυθμίσεις θεμάτων μεταφορών και άλλες 
διατάξεις». 

δ) Του άρθρου 90 του «Κώδικα νομοθεσίας για την 
Κυβέρνηση και κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Φ.Ε.Κ. 98/Α') «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

ε) Του π.δ 123/2016 (ΦΕΚ 208 Α') «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

στ) Του π.δ. 125/2016 (ΦΕΚ 210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 


ζ) Του π.δ. 123/2017 (ΦΕΚ 151 /Α') «Οργανισμός του 
Υπουργείου Υποδομών και Μεταφορών», 
η) Του ν. 3879/2010 (ΦΕΚ 163/Α') «Ανάπτυξη της Διά 
Βίου Μάθησης και λοιπές διατάξεις, όπως ισχύει. 

θ)Του ν. 4093/2012 (ΦΕΚ222/Α') «Έγκριση Μεσοπρόθε¬ 
σμου ΠλαισίουΔημοσιονομικήςΣτρατηγικής2013-2016- 
Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγι¬ 
κής 2013-2016». 

ι) Της υπ'αριθμ. 10136/ΙΑ (ΦΕΚ 3057 Β') απόφασης του 
Υπουργού Παιδείας «Καθορισμός απαιτούμενων δικαι- 
ολογητικών για τη χορήγηση, την τροποποίηση και την 
επικαιροποίηση άδειας Ιδιωτικού Σχολείου Πρωτοβάθ¬ 
μιας και Δευτεροβάθμιας εκπαίδευσης, Κολλεγίου, Φρο¬ 
ντιστηρίου και Κέντρου Ξένων Γλωσσών, ιδιωτικού Ιν¬ 
στιτούτου Επαγγελματικής Κατάρτισης (Ι.Ι.Ε.Κ.), Κέντρου 
Διά Βίου Μάθησης Επιπέδου Ένα και Κέντρου Διά Βίου 
Μάθησης Επιπέδου Δύο σε φυσικά, νομικά πρόσωπα, 
ενώσεις προσώπων και ΝΠΔΔ.». 

ια)Της υπ'αριθμ. ΓΠ/20082/23.10.2012 απόφασηςτου 
Υπουργού Παιδείας και Θρησκευμάτων, Πολιτισμού και 
Αθλητισμού «Σύστημα Πιστοποίησης Εκπαιδευτικής 
Επάρκειας Εκπαιδευτών Ενηλίκων της μη Τυπικής Εκ¬ 
παίδευσης», (ΦΕΚ 2844/Β') όπως ισχύει, καθώς και της υπ' 
αριθμ. Β/2387/17.01.2013 απόφασης του Δ.Σ του ΕΟΠ- 
ΠΕΠ «Εξειδίκευση Μεθοδολογίας για την Πιστοποίηση 
της Εκπαιδευτικής Επάρκειας Εκπαιδευτών Ενηλίκων 
της ΜηΤυπικής Εκπαίδευσης», όπωςτροποποιήθηκε με 
την υπ'αριθμ. ΔΠ/13515/24.05.2013 όμοια απόφαση και 
ισχύει, οι οποίες κυρώθηκαν με την παρ. 12 του άρθρου 
47 του ν. 4624/2014 (ΦΕΚ 118/Α'). 

ιβ) Την απόφαση 2011/765/ΕΚ, της 22ας Νοεμβρίου 
2011,της Ευρωπαϊκής Επιτροπής, σχετικά μετά κριτήρια 
για την αναγνώριση των κέντρων κατάρτισης που εμπλέ¬ 
κονται στην εκπαίδευση των μηχανοδηγών, τα κριτήρια 
για την αναγνώριση των εξεταστών των οδηγών των 
τρένων και τα κριτήρια για την οργάνωση των εξετάσεων 
σύμφωνα με την οδηγία 2007/59/ΕΚ του Ευρωπαϊκού 
Κοινοβουλίου και του Συμβουλίου (1314/36). 

ιγ)Την Σύσταση 2011/766/ΕΚ, της 22ας Νοεμβρίου 2011, 
της Ευρωπαϊκής Επιτροπής, περί της διαδικασίας αναγνώ¬ 
ρισης των εκπαιδευτικών κέντρων και των εξεταστών των 
μηχανοδηγών σύμφωνα με την οδηγία 2007/59/ΕΚ του 
Ευρωπαϊκού Κοινοβουλίου και του Συμβουλίου (1314/41). 

ιδ) του π.δ. 18/2018 (ΦΕΚ 31 Α') «Οργανισμός του 
Υπουργείου Παιδείας, Έρευνας και Θρησκευμάτων». 

ιε) την υπ'αριθμ.: 201408/Υ1 /2016 (ΦΕΚ 3818/Β') από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

2) Το γεγονός ότι η λειτουργία των εκπαιδευτικών κέ¬ 
ντρων ως Κέντρα Δια Βίου Μάθησης Επιπέδου Ένα ή 
Κέντρα Δια Βίου Μάθησης Επιπέδου Δύο, διασφαλίζει τη 
συμμόρφωσή τους προς τις οριζόμενες από το ισχύον 
θεσμικό πλαίσιο προϋποθέσεις. 

3) Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός 

Σκοπός της παρούσας είναι ο καθορισμός των κριτη¬ 
ρίων βάσει των οποίων γίνεται η αναγνώριση των εκπαι¬ 
δευτικών κέντρων, τα οποία παρέχουν επαγγελματική 
εκπαίδευση σε μηχανοδηγούς και υποψηφίους μηχα¬ 
νοδηγούς, η διαδικασία, οι προϋποθέσεις αναγνώρισης 
των εκπαιδευτικών κέντρων και τα δικαιολογητικά που 
υποβάλλονται για το σκοπό αυτό. 

Άρθρο 2 

Ορισμός εκπαιδευτικού κέντρου 
Εκπαιδευτικό κέντρο εκπαίδευσης μηχανοδηγών και 
υποψηφίων μηχανοδηγών, είναι η δομή η οποία έχει λά¬ 
βει αναγνώριση από την Αρχή Ασφάλειας Σιδηροδρομι¬ 
κών Μεταφορών, εφ'εξής «Αρχή», σύμφωνα με τις δια¬ 
τάξεις της παρούσας απόφασης και παρέχει εκπαίδευση 
σε μηχανοδηγούς και υποψηφίους μηχανοδηγούς.Όπου 
στην παρούσα απόφαση αναφέρεται ο όρος εκπαιδευ¬ 
τικό κέντρο, νοείται «εκπαιδευτικό κέντρο εκπαίδευσης 
μηχανοδηγών και υποψηφίων μηχανοδηγών». 

ΚΕΦΑΛΑΙΟ Β' 

ΟΡΟΙ ΚΑΙ ΠΡΟΫΠΟΘΕΣΕΙΣ ΑΝΑΓΝΩΡΙΣΗΣ 

ΕΚΠΑΙΔΕΥΤΙΚΩΝ ΚΕΝΤΡΩΝ 

Άρθρο 3 

Κριτήρια αναγνώρισης εκπαιδευτικών κέντρων 
Ι.Το εκπαιδευτικό κέντρο,το οποίο αιτείται αναγνώ¬ 
ριση σύμφωνα με το άρθρο 20 του ν. 3911/2011, απο- 
δεικνύει την τεχνική του επάρκεια και λειτουργική του 
ικανότητα να οργανώνει εκπαιδευτικά προγράμματα που 
ανταποκρίνονται στα εκπαιδευτικά καθήκοντα, όπως 
αυτά ορίζονται στο άρθρο 6 της παρούσας απόφασης. 

2. Το εκπαιδευτικό κέντρο διαθέτει σύστημα διαχείρι¬ 
σης της ποιότητας ή εφαρμόζει ισοδύναμες διαδικασίες, 
για τον έλεγχο της συμμόρφωσης με τις απαιτήσεις για 
την εκπαίδευση των μηχανοδηγών και των υποψηφίων 
μηχανοδηγών, που τίθενται από το ν. 3911 /2011. Στο σύ¬ 
στημα διαχείρισης της ποιότητας ή στις εφαρμοζόμενες 
ισοδύναμες διαδικασίες ή στον Εσωτερικό Κανονισμό 


Λειτουργίας του εκπαιδευτικού κέντρου εάν υπάρχει, 
αναφέρεται κατ' ελάχιστο η διοικητική διάρθρωση του 
εκπαιδευτικού κέντρου και οι αρμοδιότητες των υπεύθυ¬ 
νων για τη λειτουργία του υπαλλήλων. Επίσης περιγράφε- 
ται ο τρόπος επιλογής και αξιολόγησης των κατάλληλων 
εκπαιδευτών, καθώς και η διαδικασία με την οποία το 
εκπαιδευτικό κέντρο μεριμνά για τη συνεχή κατάρτιση 
και επικαιροποίηση του επιπέδου γνώσεων του εκπαιδευ¬ 
τικού προσωπικού. Με απόφαση της «Αρχής» μπορούν 
να εξειδικεύονται τυχόν επιπρόσθετα απαιτούμενα στο 
σύστημα διαχείρισης της ποιότητας, στις εφαρμοζόμενες 
ισοδύναμες διαδικασίες ή και στον Εσωτερικό Κανονισμό 
Λειτουργίας του εκπαιδευτικού κέντρου. 

3. Ο Διαχειριστής Υποδομής και οι Σιδηροδρομικές 
Επιχειρήσεις οφείλουν να παρέχουν ισότιμη και αμε¬ 
ρόληπτη συνδρομή στα εκπαιδευτικά κέντρα ώστε οι 
υποψήφιοι μηχανοδηγοί ή μηχανοδηγοί να έχουν ισό¬ 
τιμη και αμερόληπτη πρόσβαση στην εκπαίδευση ή στις 
εξετάσεις που απαιτούνται για να εκπληρώσουν τους 
όρους απόκτησης της άδειας ή του πιστοποιητικού για 
τα οποία έχουν εκπαιδευτεί. 

4. Εκπαιδευτικό κέντρο που ανήκει σε Σιδηροδρομι¬ 
κή Επιχείρηση ή στο Διαχειριστή Υποδομής και παρέχει 
αποκλειστικά κατάρτιση στο προσωπικό της εταιρείας 
στην οποία ανήκει, επιτρέπεται να αναγνωρίζεται από 
την «Αρχή», για τα εκπαιδευτικά καθήκοντα των εδαφίων 
(α), (β) και (δ) της παρ. 1 του άρθρου 6 της παρούσας 
απόφασης κατά τη διαδικασία πιστοποίησης ή έγκρισης 
της ασφάλειας του π.δ 160/2007 (Α' 201). Με απόφαση 
της «Αρχής» μπορούν να εξειδικεύονται οι όροι και προϋ¬ 
ποθέσεις εφαρμογής του πρώτου εδαφίου της παρούσας 
παραγράφου καθώς και η σχετική διαδικασία που θα 
ακολουθείται. 

5. Ειδικότερα σε περιπτώσεις όπου ένα εκπαιδευτικό 
κέντρο παρέχει εκπαίδευση σε μηχανοδηγούς ή υποψή¬ 
φιους μηχανοδηγούς της επιχείρησης στην οποία ανήκει, 
καθώς και σε άλλους εκτός επιχείρησης μηχανοδηγούς 
ή υποψήφιους μηχανοδηγούς, θα πρέπει η εκπαίδευση 
των πρώτων να γίνεται ανεξάρτητα με τα συμφέροντα 
της επιχείρησης στην οποία ανήκει το εκπαιδευτικό κέ¬ 
ντρο και να πληρούνται τα κριτήρια αμεροληψίας για 
όλους τους συμμετέχοντες. 

Άρθρο 4 

Υποδομή και εξοπλισμός εκπαιδευτικού κέντρου 

1. Το εκπαιδευτικό κέντρο, θα πρέπει να διαθέτει όλες 
τις προϋποθέσεις, ώστε κατόπιν αιτήσεώςτου να του χο¬ 
ρηγηθεί άδεια Κέντρου Διά Βίου Μάθησης Επιπέδου Ένα 
ή Κέντρου Διά Βίου Μάθησης Επιπέδου Δύο, σύμφωνα 
με το ν. 4093/2012 όπως κάθε φορά ισχύει. 

2. Πρόσθετα από τα απαιτούμενα δικαιολογητικά της 
παραγράφου 1, όσον αφορά στην παροχή πρακτικής εκ¬ 
παίδευσης ή και άσκησης, για όποιο εκπαιδευτικό καθήκον 
απαιτείται, διατίθενται, ξεχωριστά από τις αίθουσες διδα¬ 
σκαλίας, χώροι οι οποίοι χαρακτηρίζονται ως εργαστήρια 
πρακτικής εκπαίδευσης, τα οποία ανάλογα με τις ανάγκες 
του εκάστοτε εκπαιδευτικού καθήκοντος μπορεί να είναι 
είτε εργαστήρια με υπολογιστές με κατάλληλο λογισμικό, 
είτε εργαστήρια τα οποία να διαθέτουν προσομοιωτή, είτε 

ο χώρος των μηχανεργοστασίων / εργοστασίων, είτε το 
ίδιο το δίκτυο για την εκπαίδευση των υποψηφίων επί της 
σιδηροδρομικής υποδομής. Εάν ωστόσο, το εκπαιδευτι¬ 
κό κέντρο δε διαθέτει κάποια από τα εν λόγω εργαστήρια 
πρακτικής εκπαίδευσης, μπορεί να προβεί σε συμφωνία με 
άλλο εκπαιδευτικό κέντρο αναγνωρισμένο σύμφωνα με 
την παρούσα απόφαση ή αναγνωρισμένο ή διαπιστευμένο 
σύμφωνα με το άρθρο 20 της Οδηγίας 2007/59/ΕΚ ή με 
το διαχειριστή υποδομής ή με σιδηροδρομική επιχείρη¬ 
ση, ή με φορέα υπεύθυνο για τη συντήρηση του τροχαίου 
υλικού, που θα αναλάβει να διαθέσει τις υποδομές για την 
πρακτική εκπαίδευση, οπότε και για την περίπτωση αυτή 
συντάσσεται γραπτή συμφωνία, η οποία θα καθορίζει τους 
όρους πρόσβασης και χρήσης αυτών των υποδομών. Σε 
κάθε τέτοια περίπτωση αντίγραφο της γραπτής συμφωνίας 
κατατίθεται στην «Αρχή». 

3. Επιθυμητή είναι η ύπαρξη βιβλιοθήκης, η οποία 
περιέχει επικαιροποιημένο όλο το τεχνικό υλικό που 
αντιστοιχεί στο γνωστικό αντικείμενο και στο επίπεδο 
της παρεχόμενης εκπαίδευσης. 

Το εκπαιδευτικό κέντρο, δύναται να διασυνδεθεί με το 
εθνικό δίκτυο ηλεκτρονικών βιβλιοθηκών για πρόσβαση 
των εκπαιδευομένων σε περαιτέρω βιβλιογραφία. 

Άρθρο 5 

Εκπαιδευτικό προσωπικό 

Με απόφαση της «Αρχής» καθορίζονται τα προσόντα, 
οι όροι και οι προϋποθέσεις χορήγησης της αρχικής 
πιστοποίησης της επάρκειας των εκπαιδευτών καθώς 
και η διαδικασία ανανέωσής της. Οι πιστοποιημένοι εκ¬ 
παιδευτές εισάγονται σε μητρώο που τηρείται από την 
«Αρχή» και το οποίο αναρτάται επικαιροποιημένο στη 
διαδικτυακή πύλη της. 

Το ενδιαφερόμενο εκπαιδευτικό κέντρο επιλέγει εκ¬ 
παιδευτές που έχουν ενταχθεί στο προαναφερόμενο 
μητρώο το οποίο τηρεί η «Αρχή». 

Το εκπαιδευτικό κέντρο διασφαλίζει ότι τα καθήκοντα 
πρακτικής εκπαίδευσης σε πορεία πραγματοποιούνται 
από εκπαιδευτές, οι οποίοι: 

α. είναι κάτοχοι έγκυρης άδειας μηχανοδηγού και έγκυ¬ 
ρου πιστοποιητικού μηχανοδηγού σιδηροδρομικής υπο¬ 
δομής ή/και τροχαίου υλικού για το οποίο εκπαιδεύουν 
τους υποψηφίους μηχανοδηγούς και μηχανοδηγούς 

β. διαθέτουν επαγγελματική εμπειρία στην οδήγηση 
σιδηροδρομικών συρμών τουλάχιστον τριών ετών. 

Για την πρακτική εκπαίδευση σε πορεία, αν ο εκπαι¬ 
δευτής δεν κατέχει έγκυρο πιστοποιητικό μηχανοδη¬ 
γού για τη συγκεκριμένη υποδομή ή το τροχαίο υλικό, 
είναι υποχρεωτική η παρουσία ενός άλλου εν ενεργεία 
μηχανοδηγού κατόχου του εν λόγω έγκυρου πιστοποι¬ 
ητικού μηχανοδηγού, σύμφωνα με το άρθρο 4.2(ε) του 
ν. 3911/2011 (ΦΕΚ 12/Α72011). 

Για τη μεταβατική περίοδο έως και 29/10/2018 ,για τη 
θεωρητική εκπαίδευση οι εκπαιδευτές επιλέγονται με 
απόφαση της Διεύθυνσης Εκπαίδευσης και κατάρτισης 
του ΟΣΕ. Για την πρακτική εκπαίδευση επιλέγονται εν 
ενεργεία μηχανοδηγοί με έγκυρη άδεια μηχανοδηγού, 
οι οποίοι έχουν εγγράφει στο μητρώο που προβλέπεται 
στην παρ. 5 του άρθρου 30 του ν. 3911/2011. 


Στην περίπτωση που εισαχθεί νέο τροχαίο υλικό, ή νέα 
υποδομή για το οποίο το εκπαιδευτικό κέντρο, δε διαθέ¬ 
τει για την πρακτική εκπαίδευση σε πορεία εκπαιδευτή 
με πιστοποιητικό μηχανοδηγού για το νέο τροχαίο υλικό 
ή τη νέα υποδομή, κατά παρέκκλιση των ανωτέρω διατά¬ 
ξεων το εκπαιδευτικό κέντρο μπορεί να χρησιμοποιεί ως 
εκπαιδευτές πρακτικής εκπαίδευσης σε πορεία, μηχανο¬ 
δηγούς που να πληρούν τις ακόλουθες προϋποθέσεις: 

1. Για το νέο τροχαίο υλικό: 

ί. Να είναι κάτοχοι έγκυρης άδειας μηχανοδηγού και 
έγκυρου πιστοποιητικού μηχανοδήγησης. 

Μ. Να διαθέτουν επαγγελματική εμπειρία στην οδήγη¬ 
ση σιδηροδρομικών συρμών τουλάχιστον 3 ετών. 

μι. Να έχουν εκπαιδευτεί στο συγκεκριμένο τροχαίο 
υλικό, είτε από την κατασκευάστρια εταιρία του τροχαί¬ 
ου υλικού, είτε από σιδηροδρομική επιχείρηση η οποία 
λειτουργεί το συγκεκριμένο τροχαίο υλικό. 

2. Για τη νέα υποδομή: 

ί. Να είναι κάτοχοι έγκυρης άδειας μηχανοδηγού και 
έγκυρου πιστοποιητικού μηχανοδήγησης. 

μ. Να διαθέτουν επαγγελματική εμπειρία στην οδήγη¬ 
ση σιδηροδρομικών συρμών τουλάχιστον 3 ετών 
ίϋ. Να έχουν εκπαιδευτεί στη συγκεκριμένη υποδομή 
είτε από την κατασκευάστρια εταιρεία της υποδομής, 
είτε από την επιβλέπουσα αρχή της κατασκευής, με τη 
συνεργασία και υπό το συντονισμό του Διαχειριστή Υπο¬ 
δομής. 

Σε κάθε περίπτωση ο ΔΥ ή η ΣΕ ή το εκπαιδευτικό 
κέντρο, είναι υποχρεωμένοι να ενημερώσουν εκ των 
προτέρων, εγγράφως, την «Αρχή». 

Άρθρο 6 

Εκπαιδευτικά Καθήκοντα 

1. Στην αίτηση που υποβάλλεται στην «Αρχή» πρέ¬ 
πει να εξειδικεύονται τα εκπαιδευτικά καθήκοντα για 
τα οποία το εκπαιδευτικό κέντρο ζητεί αναγνώριση. Η 
αίτηση μπορεί να αναφέρεται σε ένα ή περισσότερα από 
τα παρακάτω εκπαιδευτικά καθήκοντα: 

α) Γενικές επαγγελματικές γνώσεις, που απαιτούνται 
για την απόκτηση άδειας μηχανοδηγού σύμφωνα με το 
παράρτημα III του ν. 3911/2011. 

β) Επαγγελματικές γνώσεις που απαιτούνται για την 
απόκτηση πιστοποιητικού μηχανοδηγού για τροχαίο 
υλικό, σύμφωνα με το παράρτημα IV του ν. 3911/2011, 
γ) Επαγγελματικές γνώσεις που απαιτούνται για την 
απόκτηση πιστοποιητικού μηχανοδηγού για τις υποδο¬ 
μές, σύμφωνα με το παράρτημα V του ν. 3911/2011 . 

δ) Γλωσσικές γνώσεις, που απαιτούνται για την από¬ 
κτηση πιστοποιητικού μηχανοδηγού, σύμφωνα με την 
παράγραφο 8 παράρτημα V του ν. 3911/2011 (γενικές 
γλωσσικές γνώσεις, γλωσσική επάρκεια στη σιδηροδρο¬ 
μική επικοινωνία και ορολογία, τις διαδικασίες ασφάλει¬ 
ας της ελληνικής υποδομής). 

Η πρακτική εκπαίδευση για το εκπαιδευτικό καθήκον 
της περίπτωσης (δ), της παρούσας παραγράφου, δύνα- 
ται να πραγματοποιείται ταυτόχρονα με την πρακτική 
εκπαίδευση του εκπαιδευτικού καθήκοντος της περί¬ 
πτωσης (γ). 

2. Το εκπαιδευτικό κέντρο μπορεί να παρέχει και προ¬ 
γράμματα επιμόρφωσης πέραν των εκπαιδευτικών του 
καθηκόντων, σε γνωστικά αντικείμενα τα οποία προκύ¬ 
πτουν από τις τεχνολογικές εξελίξεις και από τις απαιτή¬ 
σεις του σιδηροδρομικού τομέα, ώστε να διασφαλίζεται 
η συνεχής επιμόρφωση των μηχανοδηγών. 

Άρθρο 7 

Οδηγός Σπουδών 

Το εκπαιδευτικό κέντρο συντάσσει και υποβάλλει προς 
έγκριση στην «Αρχή», οδηγό σπουδών ο οποίος περιλαμ¬ 
βάνει την εκπαιδευτική διαδικασία που ακολουθείται για 
την απόκτηση άδειας μηχανοδηγού, κατά τα οριζόμενα 
στο άρθρο 23 του ν. 3911/2011 και ειδικότερα: 

(α) Τα απαιτούμενα προσόντα του εκπαιδευτικού προ¬ 
σωπικού τα οποία εξειδικεύει το εκπαιδευτικό κέντρο 
βάσει της απόφασης της «Αρχής» του άρθρου 5, για κάθε 
μάθημα και ανά εκπαιδευτικό καθήκον του άρθρου 6 της 
παρούσας απόφασης, για το οποίο αιτείται αναγνώριση. 

(β) Τη μεθοδολογία που προτίθεται να ακολουθήσει 
προκειμένου να διασφαλιστεί το περιεχόμενο, η οργάνω¬ 
ση και η διάρκεια των εκπαιδευτικών προγραμμάτων, με 
μορφή στοχοθεσίας ως προς τις επιδιωκόμενες γνώσεις, 
δεξιότητες και επαγγελματικές ικανότητες, σύμφωνα με 
τις απαιτήσεις των παραρτημάτων II και III του άρθρου 
30 του ν. 3911/2011. Στην μεθοδολογία περιλαμβάνεται 
πίνακας αναλυτικής αντιστοίχισης των επαγγελματικών 
γνώσεων και απαιτήσεων των παραρτημάτων II και III 
του άρθρου 30 του ν. 3911/2011 και της διδακτέας ύλης 
της εκπαίδευσης για την απόκτηση των γνώσεων και την 
κάλυψη των απαιτήσεων αυτών. 

(γ) Τη διαδικασία με την οποία διασφαλίζεται από το 
εκπαιδευτικό κέντρο η διενέργεια της πρακτικής άσκη¬ 
σης των υποψηφίων και στην οποία πρέπει να ρυθμίζο¬ 
νται, μεταξύ άλλων, θέματα συνεργασίας του εκπαιδευ¬ 
τικού κέντρου και της ΣΕ και του ΔΥ που υλοποιούν την 
πρακτική άσκηση (π.χ. συμβάσεις απασχόλησης υποψη¬ 
φίων μηχανοδηγών, τυχόν αμοιβές, θέματα ασφάλισης 
εκπαιδευόμενων κ.α.). 

(δ) Τις διαδικασίες για την επικαιροποίηση των εκ¬ 
παιδευτικών μεθόδων και του εξοπλισμού, συμπερι¬ 
λαμβανομένων όλων των βοηθημάτων: βιβλιογραφία, 
εκπαιδευτικών και τεχνικών εγχειριδίων, του λογισμικού 
καθώς και των εγγράφων που παρέχονται από το διαχει¬ 
ριστή της υποδομής και χρησιμοποιούνται στην εκπαι¬ 
δευτική διαδικασία, όπως τους κανονισμούς διαχείρισης 
της κυκλοφορίας, σηματοδότησης ή του συστήματος 
ασφαλείας. 

(ε) Το κατάλληλο λογισμικό εκμάθησης για τα εκπαι¬ 
δευτικά καθή κοντά για τα οποία αιτούνται αναγνώριση. 
Ειδικότερα για την πρακτική εξάσκηση των υποψηφίων 
μηχανοδηγών και μηχανοδηγών σε κανονισμούς που 
εφαρμόζονται σπάνια ή και σε καταστάσεις εκτάκτων 
αναγκών, για τις οποίες δεν είναι δυνατή η εκπαίδευση 
σε πραγματικές συνθήκες, θεωρείται απαραίτητη η χρή¬ 
ση λογισμικού, ενώ συνεκτιμάται η δυνατότητα χρήσης 
προσομοιωτών για την περίπτωση αυτή. 

(στ) Τις προϋποθέσεις χορήγησης βεβαίωσης επιτυ¬ 
χούς παρακολούθησης των εκπαιδευομένων προκειμέ¬ 


νου αυτή να κατατεθεί στην «Αρχή» για την συμμετοχή 
των υποψηφίων στην διαδικασία των εξετάσεων για την 
απόκτηση της άδειας μηχανοδηγού. Στις προϋποθέσεις 
αυτές περιλαμβάνεται και η περιγραφή της διαδικασί¬ 
ας των προβλεπόμενων εξετάσεων για τη χορήγηση 
βεβαίωσης επιτυχούς παρακολούθησης των εκπαιδευ- 
ομένων. 

Άρθρο 8 

Πρόγραμμα Κατάρτισης 

Το εκπαιδευτικό κέντρο συντάσσει και υποβάλλει 
στην «Αρχή» προς έγκριση, πρόγραμμα κατάρτισης το 
οποίο περιλαμβάνει την εκπαιδευτική διαδικασία που 
ακολουθείται για την απόκτηση πιστοποιητικού, κατά τα 
οριζόμενα στο άρθρο 23 του ν. 3911/2011. Ειδικότερα: 

(α) Τ α απαιτούμενα προσόντα του εκπαιδευτικού προ¬ 
σωπικού τα οποία εξειδικεύει το εκπαιδευτικό κέντρο 
βάσει της απόφασης της «Αρχής» του άρθρου 5, για κάθε 
μάθημα και ανά εκπαιδευτικό καθήκον του άρθρου 6 της 
παρούσας απόφασης, για το οποίο αιτείται αναγνώριση. 

(β) Τη μεθοδολογία που προτίθεται να ακολουθήσει 
προκειμένου να διασφαλιστεί το περιεχόμενο, η οργά¬ 
νωση και η διάρκεια των εκπαιδευτικών προγραμμάτων, 
με μορφή στοχοθεσίας ως προς τις επιδιωκόμενες γνώ¬ 
σεις, δεξιότητες και επαγγελματικές ικανότητες και πάντα 
σύμφωνα με τις απαιτήσεις των παραρτημάτων II, IV και 
V του άρθρου 30 του ν. 3911/2011. Στην μεθοδολογία 
περιλαμβάνεται πίνακας αναλυτικής αντιστοίχισης των 
επαγγελματικών γνώσεων και απαιτήσεων των παραρ¬ 
τημάτων II, IV και V του άρθρου 30 του ν. 3911/2011 και 
της διδακτέας ύλης της εκπαίδευσης για την απόκτηση 
των γνώσεων και την κάλυψη των απαιτήσεων αυτών. 

(γ) Τη διαδικασία με την οποία διασφαλίζεται από το 
εκπαιδευτικό κέντρο η διενέργεια της πρακτικής εκπαί¬ 
δευσης των υποψηφίων. 

(δ) Τις διαδικασίες για την επικαιροποίηση των εκ¬ 
παιδευτικών μεθόδων και του εξοπλισμού, συμπερι¬ 
λαμβανομένων όλων των βοηθημάτων: βιβλιογραφία, 
εκπαιδευτικών και τεχνικών εγχειριδίων, του λογισμικού 
καθώς και των εγγράφων που παρέχονται από το διαχει¬ 
ριστή της υποδομής και χρησιμοποιούνται στην εκπαι¬ 
δευτική διαδικασία, όπωςτους κανονισμούς διαχείρισης 
της κυκλοφορίας, σηματοδότησης ή του συστήματος 
ασφαλείας. 

(ε) Το κατάλληλο λογισμικό εκμάθησης για τα εκπαι¬ 
δευτικά καθήκοντα για τα οποία αιτούνται πιστοποίησης. 
Ειδικότερα για την πρακτική εκπαίδευση των υποψηφί¬ 
ων μηχανοδηγών και μηχανοδηγών σε κανονισμούς που 
εφαρμόζονται σπάνια ή και σε καταστάσεις εκτάκτων 
αναγκών, για τις οποίες δεν είναι δυνατή η εκπαίδευση 
σε πραγματικές συνθήκες, θεωρείται απαραίτητη η χρή¬ 
ση λογισμικού, ενώ συνεκτιμάται η δυνατότητα χρήσης 
προσομοιωτών για την περίπτωση αυτή. 

(στ) Τις προϋποθέσεις χορήγησης βεβαίωσης επιτυ¬ 
χούς παρακολούθησης των εκπαιδευομένων η οποία 
οδηγεί στην απόκτηση πιστοποιητικού μηχανοδηγού το 
οποίο εκδίδεται από την ΣΕ ή το ΔΥ που απασχολεί τον 
μηχανοδηγό. Στις προϋποθέσεις αυτές περιλαμβάνεται 
και η περιγραφή της διαδικασίας των προβλεπόμενων 

εξετάσεων για τη χορήγηση χορήγησης βεβαίωσης επι¬ 
τυχούς παρακολούθησης των εκπαιδευομένων. 

Άρθρο 9 

Τήρηση μητρώων και υποχρέωση ενημέρωσης 
Κάθε αναγνωρισμένο, εκπαιδευτικό κέντρο υποχρεού- 
ται να τηρεί σε έντυπη ή ηλεκτρονική μορφή: 

α) Το σύνολο των δικαιολογητικών και των λοιπών 
στοιχείων που έχουν υποβληθεί για τη αναγνώριση από 
την «Αρχή». 

β) Το σύνολο των δικαιολογητικών και των λοιπών 
στοιχείων που έχουν υποβληθεί για τη χορήγηση άδειας 
Κέντρου Διά Βίου Μάθησης Ένα ή Δύο, καθώς και των 
τυχόν αποφάσεων τροποποίησης της, σύμφωνα με το 
ν. 4093/2012 όπως κάθε φορά ισχύει, 
γ) Μητρώο εκπαιδευτικού προσωπικού ανά μάθημα, 
δ) Μητρώο εκπαιδευομένων, στο οποίο αναγράφονται 
αναλυτικά τα στοιχεία κάθε υποψήφιου μηχανοδηγού ή 
μηχανοδηγού, κατά εκπαιδευτικό καθήκον καθώς και οι 
ημερομηνίες έναρξης και περαίωσης των εκπαιδεύσεων 
του, θεωρητικών και πρακτικών, καθώς και οι ημερομη¬ 
νίες εξετάσεων και η αναλυτική επίδοσή του σε αυτές. 

ε) Βιβλίο καταγραφής πρακτικής άσκησης και πρακτι¬ 
κής εκπαίδευσης για κάθε εκπαιδευόμενο. 

Ειδικότερα, για την πρακτική εκπαίδευση που απαιτείται 
για την απόκτηση του πιστοποιητικού, σύμφωνα με την 
παρ. 10 του άρθρου 23 του ν. 3911 /2011, καταγράφονται 
σε αυτό το βιβλίο πληροφορίες για την ημερήσια εκπαί¬ 
δευσή του σε συγκεκριμένη υποδομή ή/και τροχαίο υλικό 
έως τη συμπλήρωση του προβλεπόμενου χρόνου. 

Με ευθύνη του εκπαιδευτικού κέντρου, τηρούνται όλα 
τα συναφή αρχεία εκπαιδεύσεων ώστε να μπορούν να 
τεθούν στη διάθεση της «Αρχής» όποτε αυτό ζητηθεί. 

ΚΕΦΑΛΑΙΟ Γ' 

ΑΝΑΓΝΩΡΙΣΗ ΕΚΠΑΙΔΕΥΤΙΚΟΥ ΚΕΝΤΡΟΥ 

Άρθρο 10 

Δικαιολογητικά - Διαδικασία 
Τα δικαιολογητικά που υποβάλλονται μαζί με την αί¬ 
τηση στην «Αρχή» είναι τα ακόλουθα: 

α) Αντίγραφο της άδειας Κέντρου Διά Βίου Μάθησης 
Επιπέδου Ένα ή Κέντρου Διά Βίου Μάθησης Επιπέδου 
Δύο και πρόσφατη απόφαση επικαιροποίησής της, μετά 
την πάροδο δύο ετών από την αδειοδότηση, που εκδίδε- 
ται από την αδειοδοτούσα αρχή του ν.4093/2012, όπως 
κάθε φορά ισχύει, 

β) το σύστημα διαχείρισηςτης ποιότητας ή τις εφαρμο¬ 
ζόμενες ισοδύναμες διαδικασίες που προβλέπονται στην 
παράγραφο 2 του άρθρου 3 της παρούσης, απ' όπου 
προκύπτει και η τήρηση των διατάξεων του άρθρου 5 
καθώς και του δευτέρου εδαφίου της παραγράφου 2 του 
άρθρου 3 της παρούσας, 

γ) τον εγκεκριμένο οδηγό σπουδών που προβλέπεται 
στο άρθρο 7 της παρούσας απόφασης, εάν το εκπαιδευ¬ 
τικό κέντρο αιτείται αναγνώρισης για το εκπαιδευτικό 
καθήκον της περίπτωσης (α) της παραγράφου 1 του 
άρθρου 6 της παρούσας απόφασης, 
δ) το εγκεκριμένο πρόγραμμα κατάρτισης, για κάθε 
εκπαιδευτικό καθήκον των περιπτώσεων (β), (γ), ή/και 


(δ) της παραγράφου 1 του άρθρου 6 της παρούσας, που 
προβλέπεται στο άρθρο 8 της παρούσας, για το οποίο το 
εκπαιδευτικό κέντρο αιτείται αναγνώρισης. 

ε) Τα έγγραφα που αποδεικνύουν την κάλυψη των 
απαιτήσεων του άρθρου 4.2 της παρούσας απόφασης. 

Άρθρο 11 

Δήλωση αναγνώρισης εκπαιδευτικού κέντρου 

Η «Αρχή» εκδίδει δήλωση αναγνώρισης, το αργότερο 
εντός 2 μηνών από την παραλαβή όλων των προβλεπο- 
μένων δικαιολογητικών. 

Η δήλωση αναγνώρισης εκπαιδευτικού κέντρου θα 
πρέπει να περιλαμβάνει, τις ακόλουθες πληροφορίες: 

α) την ονομασία, τη διεύθυνση και το λογότυπο της 

Αρχής, 

β) την ονομασία και τη διεύθυνση του εκπαιδευτικού 
κέντρου, 

γ) τα καθήκοντα εκπαίδευσης για τα οποία το εκπαι¬ 
δευτικό κέντρο είναι αναγνωρισμένο να παρέχει εκπαι¬ 
δευτικά προγράμματα, 

δ) τον αριθμό ταυτοποίησης του εκπαιδευτικού κέ¬ 
ντρου, ο οποίος αναφέρεται στην παρ. 1 του άρθρου 
13 της παρούσας, 

ε) την ημερομηνία έναρξης και λήξης της δήλωσης 
αναγνώρισης. 

Η Αρχή δημοσιεύει στην ιστοσελίδα της πρότυπη 
μορφή της αίτησης και της δήλωσης αναγνώρισης εκ¬ 
παιδευτικού κέντρου. 

Άρθρο 12 

Ισχύς, τροποποίηση, αναστολή, ανάκληση, ανα¬ 
νέωση της αναγνώρισης 

1. Η αναγνώριση έχει πενταετή ισχύ, εφόσον εξακο¬ 
λουθούν να πληρούνται οι όροι και προϋποθέσεις ανα¬ 
γνώρισης των εκπαιδευτικών κέντρων που καθορίζονται 
στην παρούσα απόφαση. 

2. Η «Αρχή» δύναται να εγκρίνει οδηγό σπουδών ή 
και πρόγραμμα κατάρτισης για πρόσθετα εκπαιδευτικά 
καθήκοντα του άρθρου 6 της παρούσας για εκπαιδευτικό 
κέντρο, που έχει ήδη αναγνωρισθεί. Εφόσον συνεχίζουν 
να πληρούνται οι όροι και προϋποθέσεις της υφιστάμε¬ 
νης αναγνώρισης του, το ενδιαφερόμενο εκπαιδευτικό 
κέντρο υποβάλλει, τα απαραίτητα συμπληρωματικά δι- 
καιολογητικά στην «Αρχή», η οποία εκδίδει τροποποι¬ 
ημένη δήλωση αναγνώρισης, χωρίς να μεταβάλλεται 
η διάρκεια ισχύος της αρχικής δήλωσης αναγνώρισης. 

3. Εκπαιδευτικό κέντρο που δεν πληροί πλέον τους 
όρους και τις προϋποθέσεις αναγνώρισης της παρούσας 
απόφασης, για ένα ή περισσότερα από τα εκπαιδευτι¬ 
κά καθήκοντα τα οποία περιλαμβάνονται στο έντυπο 
αναγνώρισης, διακόπτει άμεσα την παροχή των εν λόγω 
εκπαιδευτικών καθηκόντων και ενημερώνει γραπτώς 
την «Αρχή», η οποία ελέγχει τις δοθείσες πληροφορί¬ 
ες και εκδίδει τροποποιημένη αναγνώριση, χωρίς να 
μεταβάλλεται η διάρκεια ισχύος της αρχικής δήλωσης 
αναγνώρισης. 

4. Σε περίπτωση αναστολής ή ανάκλησης από την 
«Αρχή» της δήλωσης αναγνώρισης του εκπαιδευτικού 
κέντρου, η «Αρχή» ενημερώνει με σαφήνεια το εκπαιδευ- 

τικό κέντρο όσον αφορά τις απαιτήσεις που δεν πληρού- 
νται πλέον. Η «Αρχή» μπορεί, προτού αρχίσει να ισχύει η 
αναστολή ή η ανάκληση, να προβλέπει προθεσμία προ¬ 
ειδοποίησης εντόςτηςοποίαςτο εκπαιδευτικό κέντρο να 
μπορέσει να προσαρμόσει τις πρακτικές του προκειμένου 
να τηρεί τις απαιτήσεις για την αναγνώριση. Το εκπαιδευ¬ 
τικό κέντρο μπορεί να προσφύγει στην «Αρχή» ζητώντας 
επανεξέταση της απόφασης, μέσω της διαδικασίας προ¬ 
σφυγής της «Αρχής», με την επιφύλαξη της απαίτησης 
προσφυγής στη δικαιοσύνη κατά της εν λόγω απόφασης. 

5. Κατά την ανανέωση της αναγνώρισης του εκπαιδευ¬ 
τικού κέντρου, ελέγχεται και η ισχύς της άδειας Κέντρου 
Διά Βίου Μάθησης Επιπέδου Ένα ή Κέντρου Διά Βίου 
Μάθησης Επιπέδου Δύο. 

Άρθρο 13 

Μητρώο Εκπαιδευτικών Κέντρων 

1. Κάθε αναγνωρισμένο εκπαιδευτικό κέντρο λαμβά¬ 
νει έναν μοναδικό δεκαψήφιο αριθμό ταυτοποίησης, 
ο οποίος αναγράφεται στη δήλωση αναγνώρισης και 
συντίθεται από τα ακόλουθα πεδία: 

Πεδίο 1 - Κωδικός χώρας, ο οποίος για την Ελλάδα 
είναι Εί 

Πεδίο 2 - Έτος έκδοσης της δήλωσης αναγνώρισης 
(τετραψήφιος αριθμός της μορφής ΥΥΥΥ) 

Πεδίο 3 - Αύξων τετραψήφιος αριθμός της μορφής 
ΧΧΧΧ, ο οποίος αυξάνεται κατά μία μονάδα κάθε φορά 
που εκδίδεται μία δήλωση αναγνώρισης, είτε πρόκειται 
για νέα είτε για ανανεωμένη ή τροποποιημένη δήλωση. 
Ακόμη και σε περίπτωση αναστολής ή ανάκλησης μίας 
δήλωσης αναγνώρισης, ο αριθμός στον οποίο αναφέρε- 
ται δεν μπορεί να χρησιμοποιηθεί εκ νέου. 

Με τον αριθμό αυτό, το εκπαιδευτικό κέντρο εισάγεται 
στο εθνικό μητρώο εκπαιδευτικών κέντρων, το οποίο 
διατηρεί η «Αρχή». 

2. Στο εθνικό μητρώο για κάθε αναγνωρισμένο εκπαι¬ 
δευτικό κέντρο περιλαμβάνονται κατ'ελάχιστο: 


α) η ονομασία, η διεύθυνσή του, καθώς και ο υπεύθυ¬ 
νος λειτουργίας του. 

β) τα καθήκοντα εκπαίδευσης για τα οποία έχει ανα- 
γνωρισθεί. 

γ) τον αριθμό ταυτοποίησης που του έχει χορηγηθεί. 

δ) η ημερομηνία έναρξης και λήξης της δήλωσης ανα¬ 
γνώρισης. 

ε) τα στοιχεία επικοινωνίας. 

στ) τυχόν μεταβολές, ενδεικτικά αναστολή, ανάκληση 
κάποιου εκπαιδευτικού καθήκοντος. 

3. Προκειμένου να τηρείται ενήμερο το μητρώο, τα 
αναγνωρισμένα εκπαιδευτικά κέντρα θα πρέπει να ενη¬ 
μερώνουν άμεσα την «Αρχή», για κάθε αλλαγή των δε¬ 
δομένων που δημοσιεύονται στο μητρώο. 

ΚΕΦΑΛΑΙΟ Δ 

ΤΕΛΙΚΕΣ ΔΙΑΤΑΞΕΙΣ' 

Άρθρο 14 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η κοινή υπουργική απόφαση ΑΣ19/οικ.45403/4662 
(Β'3011/2012) για την αναγνώριση εκπαιδευτικών κέ¬ 
ντρων μηχανοδηγών και υποψηφίων μηχανοδηγών 
καταργείται από την έναρξη ισχύος της παρούσας από¬ 
φασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2018 

Οι Υπουργοί 

Υφυπουργός Παιδείας, Υποδομών 

Έρευνας και Θρησκευμάτων και Μεταφορών 

ΔΗΜΗΤΡΙΟΣ ΜΠΑΞΕΒΑΝΑΚΗΣ ΧΡΗΣΤΟΣ ΣΠΙΡΤΖΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























